b"\n_START_ARTICLE_\nAs\xc3\xa8l\xc2\xb7lid\n_START_SECTION_\nAlimentaci\xc3\xb3\n_START_PARAGRAPH_\nEs nodreixen de detritus i de fulles que cauen al riu, sempre adobades amb els fongs i bacteris que les descomponen.\n_START_SECTION_\nH\xc3\xa0bitat\n_START_PARAGRAPH_\nViuen als rius en zones de substrat de sorres i argiles. S\xc3\xb3n m\xc3\xa9s freq\xc3\xbcents a les zones baixes, on els podem trobar associats als macr\xc3\xb2fits submergits o en vores arrecerades dels rius Fluvi\xc3\xa0 i Ter, per exemple. Tamb\xc3\xa9 es troben a cap\xc3\xa7aleres temperades de muntanya, les quals pertanyen normalment a zones c\xc3\xa0rstiques. Tendeixen a ensorrar-se dins dels sediments de la llera dels rius, o, si m\xc3\xa9s no, a restar mig coberts pels fragments de fulles i els detritus.\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nViuen a Nord-am\xc3\xa8rica i Europa. Als Pa\xc3\xafsos Catalans nom\xc3\xa9s n'hi ha una \xc3\xbanica esp\xc3\xa8cie (Proasellus coxalis), la qual posseeix moltes subesp\xc3\xa8cies descrites que diferencien poblacions m\xc3\xa9s o menys a\xc3\xafllades des de fa temps.\n_START_SECTION_\nObservacions\n_START_PARAGRAPH_\nPoden tolerar contaminacions t\xc3\xa8rmiques i org\xc3\xa0niques, i fortes reduccions del cabal. \xc3\x89s aquesta resist\xc3\xa8ncia davant la pol\xc2\xb7luci\xc3\xb3 la que els treu qualsevol valor com a bioindicadors de la qualitat de les aig\xc3\xbces dels rius."